సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Kodi Ramakrishna:  తెలుగు తెరకు గ్రాఫిక్స్ పరిచయం చేసినోడు
అమ్మోరు, దేవీ, దేవీపుత్రుడు, అంజి, అరుంధతి, అవతారం, నాగభరణం వంటి చిత్రాలు కోడి రామకృష్ణ అభిరుచికి నిదర్శనంగా నిలుస్తాయి.
Samayam Telugu | Updated:
Feb 22, 2019, 04:20PM IST
హైలైట్స్
తెలుగు తెరకు గ్రాఫిక్స్ పరిచయం చేసిన దర్శకుడు కోడి రామకృష్ణ ఇకలేరు.
దేవీ(1999), దేవీపుత్రుడు(2000), అంజి(2004), అవతారం(2014) వంటి అద్భుతాలు తెరకెక్కించారాయన.
తెలుగు సినీ పరిశ్రమకు సంబంధించి గ్రాఫిక్స్ ప్రస్తావన రాగానే ఈ కాలంలో గుర్తుకొచ్చేది ఎస్.ఎస్.రాజమౌళియే. తన ప్రతి సినిమాలో గ్రాఫిక్స్ వర్క్‌తో ప్రేక్షకుడిని మెస్మరైజ్ చేస్తుంటాడు జక్కన్న. అందుకే ఆయన్నుంచి ఈగ, బాహుబలి లాంటి కళాఖండాలు వచ్చాయి. అయితే గ్రాఫిక్స్ తెలుగు ప్రేక్షకులకు కొత్తేమీ కాదు. 25ఏళ్ల క్రితమే ఓ దర్శకుడు గ్రాఫిక్స్ మాయాజాలాన్ని తెలుగు ప్రేక్షకులకు పరిచయం చేశాడు. ఆయనే కోడి రామకృష్ణ . అమ్మోరు, దేవీ, దేవీపుత్రుడు, అంజి, అరుంధతి , అవతారం, నాగభరణం వంటి చిత్రాలు ఆయనలోని అభిరుచికి నిదర్శనంగా నిలుస్తాయి.
శతాధిక చిత్రాల దర్శకుడిగా రికార్డులకెక్కిన కోడి రామకృష్ణ కెరీర్ తొలినాళ్లలో సాంఘిక చిత్రాలనే ఎక్కువగా తీశారు. దీంతో ఆయనపై ఓ రకమైన ముద్ర పడిపోయింది. దాన్ని ఎలాగైనా తొలగించుకోవాలన్న లక్ష్యంతోనే ‘అమ్మోరు’ సినిమాకు శ్రీకారం చుట్టారు. మొదట్లో ఎన్నో అవాంతరాలు ఎదుర్కొన్న ఈ చిత్రాన్ని ఎలాగోలా కష్టపడి పూర్తిచేశారు కోడి రామకృష్ణ. 1995లో విడుదలైన ‘అమ్మోరు’ సృష్టించిన ప్రభంజనం అంతా ఇంతా కాదు. ఈ సినిమాలో గ్రాఫిక్స్‌ చూసిన తెలుగు ప్రేక్షకులు నోరెళ్లబెట్టారు. ఈ టాలెంట్‌ను ఇన్నాళ్లూ ఎక్కడ దాచావయ్యా.. అంటూ పొగడని వారు లేరు. అప్పటినుంచి ఆయన గ్రాఫిక్స్ చిత్రాలపై ఫోకస్ పెట్టారు.